**Тијана Милошевиќ** ( Белград, 1 март 1978 ) е позната српска виолинистка и концерт-мајстор на Белградската филхармонија .

Биографија
----------

Тијана Милошевиќ е родена во Белград во музичко семејство. Тијана почнала да свири виолина во својата четврта година. На 15-годишна возраст се запишала на Факултетот за музичка уметност во Белград, каде што дипломира и магистрира во класата на професорот Дејан Михаиловиќ. Таа, исто така, завршила специјализирачки студии на Џулијард во Њујорк, во класата на Дороти Дилеј и Луис Каплан. Во 1998 година станала најмладиот концерт-мајстор во историјата на Белградската филхармонија. Тијана Милошевиќ е ангажирана и како заменик концерт-мајстор на Атинските камерати, а покрај позицијата концертмајстор на Белградската филхармонија, работи и како концертмајстор на камерниот ансамбл, кој со солистот Немања Радуловиќ настапува низ цела Европа. Тијана Милошевиќ е активна и во областа на образованието. Таа е иницијатор и една од менторите на проектот на Академијата на Оркестарски музичари на *Филхармонијата*, која им овозможува на младите музичари да практикуваат оркестарско свирење на крајот од студиите, преку предавања, работилници и практично образование. Филхадемијата обезбедува работа со ментори, индивидуална и секциска работа. За стекнување искуство во сите компоненти на оркестарското творештво, учесниците заедно со Филхармонијата го подготвуваат завршниот концерт предводен од одлично рангираниот диригент Фабрис Болон. Тој е професор по виолина на Академијата за уметности при Алфа Универзитетот.

### Албуми

Таа има издадено неколку ЦД изданија за ПГП РТС, вклучувајќи соло албум од областа на класичната музика *Музика за Тијана* и етно џез класично амбиентално ЦД наречено *World music contact*.

### Семејство

Тијана е мажена за перкусионистот Зоран Кики Чаушевиќ и со него има два сина, Аљоша и Арен. Тијана е ќерка на Божидар-Боки Милошевиќ, познат српски кларинетист и магистер на музиката. Има две сестри Ксенија и Гордан. Ксенија е пејачка, виолинистка и концерт-мајстор во Белградската филхармонија.

Настапи со познати личности
---------------------------

Тијана Милошевиќ настапувала со познати диригенти, меѓу кои Зубин Мехта, Невил Маринер, Курт Мазур, Дејвид Зинеман, Џејмс Де Прист, Михаил Јуровски и други, како и солисти како Исак Перлман, Џошуа Вајт, Гил Шахам, Сара Ханг, Миша Маиски и многу други.

Учество на Евровизија
---------------------

Тијана учествувала на Евровизија како член на евровизискиот тим на Жељко Јоксимовиќ. Пејачот во 2004 година го освоил второто место на натпреварот во Истанбул, а виолинистката имала забележителна улога во неговиот настап.

Интересни факти
---------------

Тијана Милошевиќ свири на виолина на Енрико Роко (Џенова, 1910), која е во сопственост на Белградската филхармонија.

Наводи
------

1. ↑  „Порекло Тијане Милошевић, виолинисткиње". *Порекло*. Посетено на 8. 3. 2019. Проверете ги датумските вредности во: `|accessdate=` (help)
2. 1 2 3 4  „ТИЈАНА МИЛОШЕВИЋ, КОНЦЕРТМАЈСТОР". *Беографска филхармонија*. Посетено на 8. 3. 2019. Проверете ги датумските вредности во: `|accessdate=` (help)
3. ↑  „Tijana Milošević i Zoran-Kiki Caušević: Naš maleni, budući pijanista". *Glossy*. Посетено на 8. 3. 2019. Проверете ги датумските вредности во: `|accessdate=` (help)
4. ↑  „Tijana Milošević, naš najmlađi koncert-majstor: OVO NIJE POSAO, OVO JE ŽIVOT". *Republika*. Посетено на 8. 3. 2019. Проверете ги датумските вредности во: `|accessdate=` (help)
5. ↑  „Pevačica napravila prekršaj u saobraćaju!". *Blic*. Посетено на 8. 3. 2019. Проверете ги датумските вредности во: `|accessdate=` (help)
6. ↑  „Ćerku Bokija Miloševića dugo nismo videli u javnosti: A evo kako danas izgleda lepa Tijana!". *Žena*. Посетено на 8. 3. 2019. Проверете ги датумските вредности во: `|accessdate=` (help)

Надворешни врски
----------------

* Тијана Милошевиќ: Во нашиот дом исчезна едно девојче
* Белградска филхармонија
* Универзитетот Алфа
* Тијана Милошевиќ, нашиот најмлад концерт-мајстор: ОВА НЕ Е РАБОТА, ОВА Е ЖИВОТ